ऑस्ट्रिया के विदेश मंत्री का पद ग्रहण करने वाले सबैस्टियन कुर्ज यूरोप के सबसे कम उम्र के मंत्री बन गए हैं. उनकी उम्र महज़ 27 साल है.अपना कार्यभार संभालने के पहले कुर्ज राज्य समन्वय सचिव के पद पर कार्यरत थे.ऑस्ट्रिया में सत्तारूढ़ गुट, सोशल डेमोक्रेटिक और कनजरवेटिव पीपुल्स पार्टी, ने सितंबर में चुनाव जीता था.चुनाव में सोशल डेमोक्रेट्स को 27.1 फीसदी और पीपुल्स पार्टी को 23.8 फीसदी वोट मिले थे.पीपुल्स पार्टी का 



उभरता सितारा माने जाने वाले कुर्ज पहले ही स्कूलों में और मुस्लिम आप्रवासियों के साथ किए गए अपने काम से खूब वाहवाही बटोर चुके हैं.सचिव के रूप में, उन्होंने ऑस्ट्रिया के समाज में आप्रवासियों को मुख्य धारा में लाने की कोशिश की. देश में समन्वय की नीति का पालन करते हुए उन्होंने बच्चों को स्कूल में प्रवेश के पहले जर्मन भाषा बोलने की आवश्यकता पर बल दिया.सबैस्टियन कुर्ज ने मुसलमान धार्मिक नेताओं को निःशुल्क भाषा सिखाने की व्यवस्था की. ईस्लाम के साथ संवाद स्थापित करने के लिए उन्होंने एक फोरम बनाया.सत्तारूष दलों ने अगले और पांच सालों के लिए गठबंधन सरकार बना तो लिया, लेकिन पिछला चुनाव उनके लिए दूसरे विश्व युद्ध के बाद से अब तक का सबसे बुरा अनुभव रहा.मतदाताओं के बीच पार्टी की लोकप्रियता को घोटालों और कथित जड़ता ने काफी चोट पहुंचाई.इससे आप्रवास विरोधी और यूरोसेप्टिव फ्रीडम पार्टी को खासा फायदा हुआ और उसके खाते में 21.4 फीसदी वोट आए.पार्टी ने गठबंधन सरकार पर भ्रष्टाचार और आप्रवास को बहुत ज्यादा बढ़ावा देने का आरोप लगाया है.दुनिया में 



कम उम्र में सत्ता पाने वाले लोगों में किम जोंग-उन भी शामिल हैं जो 28 या 29 साल में उत्तरी कोरिया के नेता बने थे.रूजवेल्ट स्केरिट तब 32 साल के थे जब वे साल 2004 में डोमिनिका के प्रधानमंत्री बने.जिग्मे खेसर नामगेल को दुनिया का सबसे युवा सम्राट माना जाता है. वे 28 साल की उम्र में साल 2008 में भूटान के राजा बन गए थे.स्वाजीलैंड के राजा मसवती तृतीय तब 18 साल के थे जब वे 1986 में राजा बनाए गए.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)